Müzakirə:Azərbaycan Respublikası seçki dairələri

message: Aşağıdakı hissə vikimənbəyə köçürülməlidir. VM-də işləyən yoldaşlardan imkanı olanlardan bunları orda lazımi məqaləyə yerləşdirmələrini xahiş edirəm. --TimBitsتِمبِتس 02:56, 17 İyun 2010 (UTC)
replies: text: Seçki dairələrinin təşkili qaydaları Azərbaycan Respublikasının  Seçki Məcəlləsinin beşinci fəslindı öz əksini tapıb.
Fəslin tam mətni : 
"Beşinci fəsil
Seçki (referendum) dairələri və dairə seçki komissiyaları
Maddə 29. Seçki (referendum) dairələri
29.1. Seçkilərin (referendumun) keçirilməsi üçün müvafiq icra hakimiyyəti orqanlarının bələdiyyə qurumları ilə birgə müvafiq ərazi vahidlərində daimi yaşayan və qeydə alınmış seçicilərin sayı haqqında Mərkəzi Seçki Komissiyasına təqdim etdikləri məlumatlar əsasında həmin ərazi vahidlərində Mərkəzi Seçki Komissiyası hər 5 ildən bir 125 seçki (referendum) dairəsi (bundan sonra - seçki dairəsi) yaradır. Seçki dairələri, bir qayda olaraq, seçicilərin orta təmsilçilik norması əsasında yaradılır. Seçicilərin orta təmsilçilik norması qeydə alınmış seçicilərin ümumi sayının 125-ə bölünməsi yolu ilə müəyyənləşdirilir. Milli Məclis deputatlarının seçkiləri zamanı seçki dairələri birmandatlı seçki dairələri, referendum, prezident seçkiləri, bələdiyyə üzvlərinin seçkiləri zamanı isə - seçki əraziləri hesab edilirlər.
29.2. Azərbaycan Respublikasının hüdudlarından kənarda yaşayan seçicilər seçki dairələri üzrə siyahıya alınırlar. Azərbaycan Respublikasının hüdudlarından kənarda daimi yaşayan yaxud uzunmüddətli xarici ezamiyyətdə olan və Azərbaycan Respublikasının müvafiq diplomatik nümayəndəliklərində və ya konsul idarələrində qeydə alınmış seçicilərin sayı haqqında məlumatları Mərkəzi Seçki Komissiyasına müvafiq icra hakimiyyəti orqanı təqdim edir. Mərkəzi Seçki Komissiyası həmin məlumatlar əsasında referendum və prezident seçkiləri zamanı göstərilən seçicilərin siyahıya alınması üçün müvafiq seçki dairələrinin siyahısını təsdiq edir. Azərbaycan Respublikasının hüdudlarından kənarda yaşayan seçicilərin siyahıya alındığı seçki dairələrinin seçicilərinin sayı seçicilərin orta təmsilçilik normasından az olmalıdır.
29.3. Seçki dairələri aşağıdakı tələblərə riayət edilməklə yaradılır:
29.3.1. Azərbaycan Respublikasının inzibati ərazi vahidinin hüdudları daxilində, bir qayda olaraq, orta təmsilçilik normasından 5 faizdən, yolu çətin və ucqar yerlərdə isə 10 faizdən çox (az) olmamaq şərti ilə onların ərazisində qeydə alınmış seçicilərin sayı seçki dairələrində təqribən bərabər olmalıdır;
29.3.2. aralarında sərhəd olmayan inzibati ərazi vahidləri üzrə seçki dairəsinin yaradılmasına yol verilmir;
29.3.3. seçicilərin bu və ya digər qrupunun çoxluq təşkil etməsi naminə məqsədli şəkildə seçki dairələrinin sərhədlərinin müəyyən edilməsinə (dəyişdirilməsinə) yol verilmir.
29.4. Bu Məcəllənin 29.2-ci və 29.3-cü bəndlərində göstərilən seçki dairələrinin yaradılması barədə tələblər yerinə yetirilərkən bələdiyyə qurumlarının sərhədlərinin kəsişməməsi zərurəti nəzərə alınmalıdır.
Bələdiyyə seçkiləri zamanı bələdiyyə ərazisində yaşayan seçicilərin sayı ilə əlaqədar bu Məcəllənin 29.1-ci maddəsinə riayət etmək mümkün olmadıqda Mərkəzi Seçki Komissiyası başqa seçki dairələrinin sərhədlərini dəqiqləşdirmək yolu ilə bu halı aradan qaldırmalıdır. Müvafiq bələdiyyənin ərazisində birdən çox seçki dairəsinin yaradılması və ya müvafiq seçki dairəsinin tərkibinə birdən çox bələdiyyənin daxil edilməsi nəticəsində bələdiyyənin (bələdiyyələrin) ərazisində yaşayan seçicilərin sayının orta təmsilçilik normasına bölünməsi ilə alınan qalıq bu Məcəllənin 29.3.1-ci maddəsində göstərilən faizlərdən çox olduqda Mərkəzi Seçki Komissiyası seçki dairəsini yaradarkən bu Məcəllənin 29.1-ci maddəsinə riayət etməyə bilər. Bu halda Mərkəzi Seçki Komissiyası seçki dairəsinin yaradılması haqqında qərarda bu Məcəllənin 29.1-ci maddəsinə riayət etməyin mümkün olmadığının səbəblərini göstərməklə öz qərarını əsaslandırmalıdır. 
29.5. Mərkəzi Seçki Komissiyası, seçicilər barəsində məlumatlar əsasında, hər beş ildən bir, vahid seçicilər siyahısı tərtib edildikdən sonra 30 gün müddətində seçki dairələrinin yaradılması sxemini və onun qrafik təsvirini təsdiq etməlidir. Həmin dövr ərzində bu Məcəllənin 29.3-cü və 46-cı maddələrinin tələbləri nəzərə alınmaqla seçki dairələrinin sxemi və onun qrafik təsviri yenidən təsdiq edilə bilər.
29.6. Seçki dairələrinin yaradılması sxemini və onun qrafik təsvirini, seçki dairələrinin hüdudlarına dair təklifləri Mərkəzi Seçki Komissiyası tərəfindən yaradılan və mütəxəssislərdən ibarət olan seçki dairələrinin sərhədlərinin müəyyən edilməsi üzrə komissiya hazırlayır. Həmin komissiyanın işinə Mərkəzi Seçki Komissiyasının sədr müavini rəhbərlik edir və o, vəzifəsinə görə komissiyanın sədri hesab olunur. Seçki dairələrinin sərhədlərinin müəyyən edilməsi üzrə komissiyanın iclasları hər il vahid seçici siyahısı dəqiqləşdirildikdən sonra iki aydan gec olmayaraq keçirilir. Göstərilən komissiyanın əsas məqsədi seçki dairələrinin bu Məcəllənin 29.3-cü və 29.7-ci maddələrinə cavab vermələrinin təmin edilməsidir. Həmin komissiya üzvlərinin yalnız 1/3 hissəsi dövlət qulluğunda ola bilər. Seçki dairələri seçkilərin (referendumun) keçirilməsindən bilavasitə əvvəl yaradılırsa, seçki dairələrinin yaradılması sxemi və onun qrafik təsviri seçkilər (referendum) gününə ən azı 70 gün qalmış təsdiq edilməli və seçki (referendum) gününə azı 65 gün qalmış dərc edilməlidir.
29.7. Seçki dairələrinin yaradılması sxemində aşağıdakılar göstərilməlidir:
29.7.1. hər seçki dairəsinin adı və nömrəsi;
29.7.2. hər seçki dairəsinə daxil olan inzibati ərazi vahidlərinin yaxud şəhər, rayon, şəhərdə rayon üzrə bələdiyyə qurumlarının siyahısı (seçki dairəsinin tərkibinə inzibati ərazi vahidinin, bələdiyyə qurumunun, yaşayış məntəqəsi ərazisinin bir hissəsi daxildirsə, göstərilən sxemdə bu inzibati ərazi vahidinin, bələdiyyə qurumunun və yaşayış məntəqəsinin həmin hissəsinin sərhədləri qeyd edilməlidir. Bir inzibati ərazi vahidində bir seçki dairəsi yaradıldıqda, həmin seçki dairəsinə daxil olan bələdiyyə qurumlarının siyahısı seçki dairəsinin yaradılması sxeminə daxil edilmir);
29.7.3. hər seçki dairəsinin mərkəzi;
29.7.4. hər seçki dairəsində qeydə alınmış seçicilərin sayı, inzibati ərazi vahidində birdən çox seçki dairəsi yaradıldıqda, seçki dairəsinin tərkibinə daxil olan hər bir bələdiyyə qurumunda qeydə alınmış seçicilərin sayı;
29.7.5. Azərbaycan Respublikasının hüdudlarından kənarda yaşayan seçicilərin yaşadığı xarici dövlətlər göstərilməklə, bu Məcəllənin 29.2-ci maddəsinə uyğun olaraq müvafiq seçki dairəsində siyahıya alınmış həmin seçicilərin sayı.
29.8. Seçki dairələri yaradılarkən və onların yaradılma sxemi müəyyənləşdirilərkən dövlət avtomatlaşdırılmış informasiya sistemindən istifadə edilə bilər.
29.9. Azərbaycan Respublikası Prezidentinin seçilməsi və referendum keçirilməsi nəzərdə tutulan vahid seçki dairəsi Azərbaycan Respublikasının bütün ərazisini əhatə edir.
29.10. Bu Məcəllənin 46- cı maddəsinə uyğun olaraq seçki dairəsi üzrə siyahıya alınmış seçicilər həm də vahid seçki dairəsində siyahıya alınmış sayılırlar. "

message: Hər bir seçki dairəsi haqqında məqalə yaratmaq düzgün deyil. Çünki, bu məqalələrin heç bir ensiklopedik əhəmiyyəti yoxdur və üstəlik bu məlumatlar MSK-nın saytında verilib. Burda həmin məlumatların təkrarlanmasına isə ehtiyac yoxdur. Məqalədəki şablonu bir qədər təkmilləşdirmək və daxili keçidləri ləğv etmək lazımdır. Seçki dairələri haqqında yaradılmış məqalələr isə silinməlidir. Marağı olanlardan münasibət bildirmələrini xahiş edirəm. Wertuose 20:46, 22 İyun 2010 (UTC)
replies: text: Bütün seçki dairələri haqqında məqalə yaratmaq planım var. Daha sonra da müxtəlif mənbələrlə zənginləşdirməyi. Bu cür məqalələrə ehtiyac var. Daha doğrusu ən çox ehtiyac olan sahələrdəndir. Ensiklopediya deyəndə bir az ASE-dən daha geniş fikirləşmək lazımdır. Ayrı-ayrı futbol oyunları, hansısa hadisəyə beynəlxalq reaksiyalar tipli məqalələr ASE kimi çap olunan ensiklopediyada olmasa da vikipediya dinamik olduğu üçün burda bir çox belə məqalə var, əslində bu cür məlumatları da məsəl üçün FİFA nın rəsmi saytından almaq olar amma bu belə məqalələri vikipediyada lazımsız etmir. Seçki dairələri haqqında məqalələr əksər vikilərdə var və olduqca faydalı məlumat mənbələridir. --TimBitsتِمبِتس 21:09, 22 İyun 2010 (UTC)
replies: text: :Digər vikilərdəki məqalələrin bəzilərinə keçid verə bilərsinizmi? Wertuose 21:11, 22 İyun 2010 (UTC)
Təbii ki. N qədərdi. Məs. :en:Toronto_Centre--TimBitsتِمبِتس 21:15, 22 İyun 2010 (UTC)

text: Burdakı  kateqoriyadan və intervikilərdən daha çox nümunələrlə tanış olmaq olar.--TimBitsتِمبِتس 21:19, 22 İyun 2010 (UTC)
replies: text: :İnandırdınız :) Məqalələrin silinməsi ilə bağlı təklifimi geri götürürəm. Amma şablona əl gəzdirdim. Ölçüsü çox böyük idi və anlaşıqlı deyildi. Etiraz və ya təklifiniz olsa şablonun müzakirə səhifəsində bildirərsiniz. Wertuose 06:16, 23 İyun 2010 (UTC)
replies: text: ::Çox sağ olun. Şablon barədə isə çox təşəkkür edirəm, bu mənim üçün həmişə problemdi. Şablonlarla çox işləmədiyim üçün vizual olaraq, həm də hərdən elə funksional olaraq da yaxşı şablon düzəldə bilmirəm. Heç olmamağındansa bu yaxşıdı deyib minimum məqsəd üçün düzəldirəm. Ona görə də o barədə də imkan olsa yardım əlinizi uzatsaz çox gözəl olardı. Məsəl üçün seçki dairələri üçün infoqutulara da nəzər yetirmək lazımdı. İndi bu saat vacib deyil, vaxtınız olanda. Əvvəlcədən təşəkkürlər. --TimBitsتِمبِتس 12:41, 23 İyun 2010 (UTC)
thread_title:  Seçki dairələri